หาอาหารเช้าทานในเส้นถนนสมโภชเชียงใหม่ เจอร้านใบตำลึงเป็นร้านขายอาหารเช้าที่ไม่ธรรมดา เพราะมีกาแฟดอยช้างขายด้วย โซนที่นั่งมีเยอะมากทั้ง indoor และ outdoor

 เราเลือกนั่งโซนกาแฟ เพราะชอบการตกแต่งแนวเรโทร แต่เรานั่งเพียงไม่นานก้มีลูกค้าหลายคนเข้ามา พออากาศเริ่มอ้าวนิดๆ โซนนี้ก้เปลี่ยนเป็นโซนแอร์ทันที 

เมนูส่วนใหญ่เป็นก๋วยเตี๋ยวใบตำลึง เลือกได้ว่าจะเอาน้ำใส ต้มยำน้ำใส ต้มยำน้ำข้น นอกจากนี้ยังมีโจ๊ก ข้าวต้ม ลวกจิ้ม เฝอ ก๋วยจั๊บญวน ไข่กระทะ

- เฝอหมูต้มยำน้ำข้น 50 บาท ได้กระดูกหมูมา 2 ชิ้น หมูยอ 2 ชิ้น และหมูสับ เครื่องต้มยำน้ำข้นเป็นแบบใส่ถั่วลิสง หอมถั่วลิสงมาก รสชาติน้ำต้มยำไม่เผ็ดมาก แต่เส้นที่ต้มมา แข็งไปหน่อย

- ไข่กระทะ 50 บาท ได้ไข่ 2 ฟองมาในกระทะ ใส่เครื่องเป็นกุนเชียงและหมูสับ มีขนมปังปิ้งให้มาอีกชิ้น รสชาติออกจืด ต้องปรุงรสด้วยซอส 

- ข้าวต้มหมูรวม 40 บาท รสชาติน้ำซุปออกหวานนิดเค็มหน่อย เรียกว่าซดได้คล่องคอทีเดียว มีหมูสับ ซี่โครง เครื่องในใส่มาอย่างละหน่อย